cyanic-selkie/wikianc huggingface dataset:
আদিয়ি ইবনে আমিরা
আদিয়ি ইবনে আমীরা ইবনে ফারওয়া ইবনে যুরারা আল-কিন্দী মুহাম্মাদের একজন সাহাবা ছিলেন। তার উপনাম ছিল আবু যুরারা অথবা আবু ওয়াকফা । তিনি আল-জাযিরায় বসবাস করিতেন। তিনি মূলত একজন হাদিস বর্ণনাকারী সাহাবা বুখারি ও মুসলিম শরিফে তার বর্ণিত হাদিস রয়েছে।
ইসলাম গ্রহণ
আদিয়ি এরপরে একদিন জানতে পারে, হাশিম গােত্রের এক মুহাম্মাদ নামের এক ব্যক্তি নিজেকে নবী বলে দাবী করছে, তখন আদিয়ি মুহাম্মাদের নিকট নিয়ে দেখলেন, মুহাম্মাদ ও তার সহচরগণ চেহারার উপর সিজদা করছে, এবং তাদের কপালে উপাসনার চিহ্ন রয়েছে। অতঃপর আদিয়ি ইসলাম গ্রহণ করেন।
চিতোষী রোড রেলওয়ে স্টেশন
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে চিতোষী রোড রেলওয়ে স্টেশন তৈরি করা হয়।
সিন্ধুঘোটক
উত্তর মেরুর কাছাকাছি আদিবাসী জনগোষ্ঠীর জীবন ও খাদ্যাভ্যাসে সিন্ধুঘোটকের গুরুত্বপূর্ণ স্থান রয়েছে। দীর্ঘকাল ধরেই সেখানকার আদিবাসীরা সিন্ধুঘোটক শিকার করে আসছে। সিন্ধুঘোটকের মাংস, চর্বি, দাঁত, এবং অস্থিকে আদিবাসীরা বিভিন্ন কাজে ব্যবহার করে। ১৯ ও ২০ শতকে চর্বি ও দাঁতের জন্য সিন্ধুঘোটকদের বাণিজ্যিকভাবে শিকার করা শুরু হয়েছিলো। ফলে সেসময় সিন্ধুঘোটকের সংখ্যা আশঙ্কাজনকভাবে কমে যায়। বর্তমানে বিশ্বজুড়ে সিন্ধুঘোটকের সংখ্যা বাড়লেও আটলান্টিক ও লাপ্তেভ সাগরে সিন্ধুঘোটকের সংখ্যা এখনও বাড়েনি।
নামের উৎস
ইংরেজি ভাষায় ওয়ালরাসের আদি নাম ছিলো মোর্স (morse) এসেছে স্লাভীয় ভাষা থেকে। রুশ ভাষাতেও এর নাম морж (মোরশ), পোলীয় ভাষায় মর্স (mors) এবং ফিনীয় ভাষায় মুরসু (mursu)।
শিল্প ও বাণিজ্য মন্ত্রক (পশ্চিমবঙ্গ)
মন্ত্রিপরিষদ
এই মন্ত্রকের দায়িত্বে থাকেন একজন ক্যাবিনেট মন্ত্রী। তার সঙ্গে এক বা একাধিক রাষ্ট্রমন্ত্রী থাকতে পারেন, নাও পারেন। সরকারি আধিকারিকরা মন্ত্রীর কার্যালয় ও মন্ত্রক পরিচালনার কাজে সহায়তা করেন।
সুধীর কুমার মিশ্র
প্রাথমিক জীবন এবং শিক্ষা
মিশ্র মধ্য ভারতের মধ্যপ্রদেশের জবলপুরে জন্মগ্রহণ করেন এবং বেড়ে ওঠেন। মেধা তালিকায় তিনি জব্বলপুরের স্বনামধন্য সরকারি ইঞ্জিনিয়ারিং কলেজের মেকানিক্যাল ইঞ্জিনিয়ারিং বিভাগে ভর্তি হন যেখানে তিনি ১৯৮২ সালে স্নাতক ডিগ্রি লাভ করেন। পরে তিনি ইন্ডিয়ান ইনস্টিটিউট অফ টেকনোলজি, মাদ্রাজ থেকে স্নাতকোত্তর ডিগ্রি এবং ওয়ারঙ্গলের ন্যাশনাল ইনস্টিটিউট অফ টেকনোলজি থেকে ডক্টরেট ডিগ্রি লাভ করেন।
২০১০ এশিয়ান গেমসে কাবাডি - মহিলা
২০১০ এশিয়ান গেমসে মহিলাদের কাবাডি প্রতিযোগিতায় প্রথমে আটটি দল অংশগ্রহণ করে, কিন্তু ন্যাশনাল স্পোর্টস কাউন্সিল ও নেপাল অলিম্পিক কমিটির মধ্যে খেলোয়াড়দের যোগদান সংক্রান্ত বিবাদের কারণে নেপাল জাতীয় মহিলা কাবাডি দল এই প্রতিযোগিতাতে যোগ দিতে না পারায় শেষ পর্যন্ত সাতটি দল অংশগ্রহণ করে। চীনের কুয়াংচৌ শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
এলমো নোয়েল জোসেফ পেরেরা
এলমো নোয়েল জোসেফ পেরেরা (৪ ডিসেম্বর ১৯৩২ – ৯ এপ্রিল ২০১৫) একজন রোমান ক্যাথলিক বিশপ ছিলেন।
টার্ন অ্যারাউন্ড টাইম
কম্পিউটেশনে অর্থ
কম্পিউটিং এ, টার্ন অ্যারাউন্ড টাইম বলতে বুঝায় একটি প্রোগ্রাম এক্সিকিউট হওয়ার জন্য জমা হওয়া থেকে শুরু করে সম্পূর্ণ আউটপুট কাস্টোমার বা ব্যবহারকারীর কাছে ফেরত পাঠাতে মোট সময়টাকে। এটা প্রোগ্রামিং ল্যাঙ্গুয়েজভেদে আলাদা হতে পারে। যা নির্ভর করছে সফটওয়্যার ডেভেলপার বা প্রোগ্রামের উপর। টার্ন অ্যারাউন্ড টাইমকে সোজা কথায় বলা যায়, প্রোগ্রাম শুরু হওয়ার পর থেকে ব্যবহারকারী বা কাস্টোমারের কাছে আউটপুট পাঠাতে মোট সময়।
কেট ক্যাম্পবেল
কেট নাতালি ক্যাম্পবেল, ওএএম (Cate Campbell; জন্ম: ২০ মে, ১৯৯২) মালাউইর ব্লানতায়ার এলাকায় জন্মগ্রহণকারী বিশিষ্ট প্রতিযোগিতাধর্মী অস্ট্রেলীয় প্রমিলা সাঁতারু। ২০০৮ সালের গ্রীষ্মকালীন অলিম্পিকে দুইটি ব্রোঞ্জপদক ও ২০১২ সালের গ্রীষ্মকালীন অলিম্পিকে একটি স্বর্ণপদক লাভ করেছেন তিনি। ১০০ মিটারের ব্যক্তিগত মুক্তসাঁতার বিষয়ের শর্ট ও লং কোর্সের উভয় বিভাগে বর্তমান বিশ্বরেকর্ডের অধিকারীনি কেট ক্যাম্পবেল।
মেইন
ইতিহাস
আধুনিক মেইনে প্রথম ইউরোপীয় স্থায়ী বন্দোবস্ত ফরাসি অভিযাত্রী পিয়েরে ডুগুয়া, সিউর ডি মনসের নেতৃত্বে ১৬০৪ সালে সেন্ট ক্রোইক্স দ্বীপে হয়েছিল। তার দলে সাম্যুয়েল দ্য শঁপল্যাঁ নামে পরিচিত একজন অভিযাত্রী অন্তর্ভুক্ত ছিলেন। ফরাসিরা পুরো এলাকাটির নাম দেয় অ্যাকাডিয়া, যার মধ্যে সেই অংশটি সহ যা পরে মেইন অঙ্গরাজ্যে পরিণত হয়। প্লাইমাউথ কোম্পানি ১৬০৭ সালে পোফাম উপনিবেশের মেইনে প্রথম ইংরেজ বসতি স্থাপন করেছিল, একই বছর ভার্জিনিয়ার জেমসটাউনে বসতি স্থাপন করেছিল। পোফাম উপনিবেশবাদীরা ১৪ মাস পর ব্রিটেনে ফিরে আসে।
অঙ্গরাজ্যত্ব ও মিসৌরি সমঝোতা
ম্যাসাচুসেটস থেকে আনুষ্ঠানিক বিচ্ছিন্নতা এবং মেইনকে ২৩তম অঙ্গরাজ্য হিসাবে ১৮২০ সালের ১৫ মার্চ মিসৌরি সমঝোতার অংশ হিসাবে গ্রহণ করা হয়েছিল, যা ভৌগলিকভাবে দাসপ্রথার বিস্তারকে সীমিত করেছিল এবং দাসদের ও মুক্ত অঙ্গরাজ্যের মধ্যে ভারসাম্য বজায় রেখে পরের বছর মিসৌরি অঙ্গরাজ্যে প্রবেশ করতে সক্ষম হয়েছিল।
ইসলামি বিশ্বে বিজ্ঞান ও প্রযুক্তির সময়রেখা
আট শতক
ইব্রাহিম আল ফাজারির পুত্র জানদাব আল ফাজারিকে কেউ কেউ বলেন আরবের আবার কেউ বলেন পারস্যের। তিনি বিভিন্ন বৈজ্ঞানিক বই আরবী ও পারস্যের ভাষায় অনুবাদ করেছেন। ইসলামিক বিশ্বের বিজ্ঞানীদের মধ্যে তাঁকে সর্বপ্রথম অ্যাস্ট্রোল্যাব তৈরির জন্য কৃতিত্ব প্রদান করা হয়। ভারতীয় জ্যোতির্বিজ্ঞান বিষয়ক পাঠ্য ব্রহ্মস্ফুটসিদ্ধান্ত, যা ব্রহ্মগুপ্ত লিখেছেন তা জানদাব আল ফাজারি, তাঁর পিতা ও ইয়াকুব ইবনে তারিক আরবীতে অনুবাদ করেন যার নাম দেওয়া হয় সিন্দহিন্দ।
মেইন
জনসংখ্যা
নীচের সারণীটি ২০১৬ সালের হিসাবে মেইনের জনসংখ্যার জাতিগত গঠন দেখায়।
ভাষা
মেইনের কোনো দাপ্তরিক ভাষা নেই, তবে অঙ্গরাজ্যে সবচেয়ে বেশি কথ্য ভাষা হল ইংরেজি। ২০০০ সালের আদমশুমারি অনুযায়ী মেইন বাসিন্দাদের ৯২.২৫% এর পাঁচ বছর বা এর বেশি বয়সীরা বাড়িতে শুধুমাত্র ইংরেজিতে কথা বলে। ফরাসি ভাষাভাষীরা অঙ্গরাজ্যের প্রধান ভাষাগত সংখ্যালঘু; আদমশুমারির পরিসংখ্যান দেখায় যে মেইনে যে কোনও অঙ্গরাজ্যের চেয়ে বাড়িতে ফরাসি ভাষায় কথা বলার সর্বোচ্চ শতাংশ রয়েছে: মেইন পরিবারের ৫.২৮% ফরাসি-ভাষী, লুইজিয়ানায় ৪.৬৮% এর তুলনায় যা দ্বিতীয় সর্বোচ্চ অঙ্গরাজ্য। যদিও খুব কমই কথা বলা হয়, তবুও স্পেনীয় ইংরেজি ও ফরাসির পরে মেইনের তৃতীয়-সর্বাধিক সাধারণ ভাষা।
ইরামতি নদী
ইরামতি নদী বাংলাদেশের উত্তর-পশ্চিমাঞ্চলের বগুড়া ও নওগাঁ জেলার একটি নদী।  নদীটির দৈর্ঘ্য ৫৮ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইরামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৩।
মেইন
অর্থনীতি
মেইনে খুব কম সংখ্যক বড় কোম্পানি রয়েছে যেগুলি অঙ্গরাজ্যে সদরদপ্তর রেখেছে বিশেষ করে পাল্প ও কাগজ শিল্পে একত্রীকরণ ও একীভূতকরণের কারণে সেই সংখ্যা হ্রাস পেয়েছে। মেইনে সদর দপ্তর পরিচালনা করে এমন কিছু বড় কোম্পানির মধ্যে রয়েছে পোর্টল্যান্ডের কোভেট্রাস, দক্ষিণ পোর্টল্যান্ডে ফেয়ারচাইল্ড সেমিকন্ডাক্টর, ওয়েস্টব্রুকের আইডিইএক্সএক্স ল্যাবরেটরিজ, স্কারবোরোতে হ্যানাফোর্ড ব্রোস. কোং ও ফ্রিপোর্টে এলএলবিন। মেইন বিশ্বের বৃহত্তম অলাভজনক স্তন্যপায়ী জেনেটিক গবেষণা সুবিধা ও জিনগত বিশুদ্ধ প্রজাতির ইঁদুরের বিশ্বের বৃহত্তম সরবরাহকারী জ্যাকসন ল্যাবরেটরিরও আবাসস্থল।
আইন ও সরকার
মেইনের বর্তমান অ্যাটর্নি জেনারেল হলেন অ্যারন ফ্রে। অন্যান্য অঙ্গরাজ্যের আইনসভার মতো মেইন আইনসভা প্রতিনিধিসভা ও সিনেট উভয়ের দুই-তৃতীয়াংশ সংখ্যাগরিষ্ঠ ভোটের মাধ্যমে গভর্নরের ভেটোকে অগ্রাহ্য করতে পারে। মেইন সাতটি অঙ্গরাজ্যের মধ্যে একটি যেখানে লেফটেন্যান্ট গভর্নর নেই।
অসংগঠিত অঞ্চল
অসংগঠিত অঞ্চলে (ইউটি) কোনো স্থানীয় সরকার নেই। প্রশাসন, পরিষেবা, লাইসেন্সিং ও অধ্যাদেশ অঙ্গরাজ্য সরকার এবং সেইসাথে সংশ্লিষ্ট কাউন্টি সরকার দ্বারা পরিচালিত হয় যাদের প্রতিটি কাউন্টির সীমানার মধ্যে উপশহর রয়েছে। মেইনের অসংগঠিত অঞ্চল ৪০০টিরও বেশি উপশহর নিয়ে গঠিত (মেইনে শহরগুলিকে অন্তর্ভুক্ত করা হয়েছে, উপশহরগুলি অসংগঠিত), এছাড়াও অনেক উপকূলীয় দ্বীপ রয়েছে যেগুলি কোনও পৌর সীমার মধ্যে থাকে না। ইউটি ভূমি এলাকা মেইন অঙ্গরাজ্যের সমগ্র এলাকার অর্ধেকের সামান্য বেশি। ইউটি-এ বছরব্যাপী বাসিন্দার সংখ্যা প্রায় ৯০০০ (অঙ্গরাজ্যের মোট জনসংখ্যার প্রায় ১.৩%), আরও অনেক লোক সেখানে কেবল মৌসুমী ভাবে থাকে। মেইনের ষোলটি কাউন্টির মধ্যে মাত্র চারটি (অ্যান্ড্রোসকগিন, কাম্বারল্যান্ড, ওয়াল্ডো ও ইয়র্ক) সম্পূর্ণরূপে অন্তর্ভূক্ত, যদিও অন্য কয়েকটি প্রায় একই রকম এবং বেশিরভাগ অসংগঠিত এলাকা মেইনের বিশাল ও কম জনবহুল বৃহৎ উত্তর উডসে অবস্থিত।
সর্বাধিক জনবহুল নগর ও শহর
সেন্সাস ব্যুরোর ২০১৭ সালের অনুমান অনুযায়ী সর্বাধিক জনবহুল নগর ও শহরগুলি ছিল (বন্ধনীতে জনসংখ্যা):
কৃষি
অঙ্গরাজ্যটি আলুর প্রধান উৎপাদনকারী।  দ্বিতীয় বিশ্বযুদ্ধের আগ পর্যন্ত, মেইন ছিল দেশের এক নম্বর আলু উৎপাদনকারী। ২০২২ সালে মেইন দেশের সবচেয়ে বেশি আলু উৎপাদনে নবম স্থানে ছিল। একই বছর মেইন আলু চাষীরা উত্তর-পশ্চিমাঞ্চলের আলু ফসল ২০২১ সালের গরম, শুষ্ক মৌসুমে ক্ষতিগ্রস্ত হওয়ার পরে ২১ মিলিয়ন আলু (৫৩০টি ট্রাকেরও বেশি লোডের সমান) ওয়াশিংটন অঙ্গরাজ্যের প্রসেসরে ও আইডাহোর কৃষকদের জন্য বীজ আলু হিসাবে প্রেরণ করেন।
ইফফাত আরা
শামসুন নাহার ইফ্‌ফাত আরা, (জন্ম ১৯শে জানুয়ারী, ১৯৩৯ ― মৃত্যু ১৪ই আগস্ট ২০২১), যিনি ইফ্‌ফাত আরা নামে পরিচিত, একই সাথে লেখক, সমাজকর্মী ও বাংলা সাহিত্যের অন্যতম সংগঠক। তার সাহিত্যিক জীবনের শুরু হয়েছিল ১৯৫০-এর শেষের দিকে দেশের অন্যতম প্রসিদ্ধ পত্রিকাগুলিতে ছোটগল্প প্রকাশের মধ্য দিয়ে। দৈনিক আজাদ তাদের মধ্যে অন্যতম। তিনি সাহিত্য সাময়িকী দ্বিতীয় চিন্তার প্রতিষ্ঠাতা ও সম্পাদক। তাকে ময়মনসিংহের প্রথম নারী উদ্যোক্তা হিসাবে গণ্য করা হতো।
প্রকাশনা
ইফ্‌ফাত আরার নিজ নামে নয়টি বই প্রকাশ হয়েছে, সেগুলি উপন্যাস, ছোটগল্প সমগ্র ও শিশুদের জন্যে সাধারণ জ্ঞান ও প্রবন্ধ। তিনি বাংলাদেশের জনপ্রিয় কবিতা নামে একটি কাব্যসংকলন সম্পাদনা করেন যেখনে মধূসুদন দত্ত ও রবীন্দ্রনাথ ঠাকুর সহ বিংশ শতাব্দীর আধুনিক বাঙ্গালী কবিদের প্রতিনিধিস্থানীয় বাংলা কবিতার সংকলন করা হয়। মাধ্যমিক শিক্ষার্থীদের জন্যে তার সাধারণ জ্ঞান বিষয়ক বই শোনা আছে জানা নাই এক অনবদ্য অবদান ১৯৯০ হতে নিয়মিত এর হালনাগাদ সংস্করণ প্রকাশ হচ্ছে এবং বিভিন্ন ক্ষেত্রে তথ্যসূত্র হিসাবে ব্যবহৃত হয়। ২০০০ সালে তার উপন্যাস সুখ যখন শেষ বেলায় প্রকাশিত হয়। বর্তমানে তিনি কিশোরদের জন্যে ছোট গল্পসমগ্র এর কাজ করছেন।
থিওডোলাইট
ঐতিহাসিক পটভূমি
আধুনিক থিওডোলাইটের প্রয়োজনীয় বৈশিষ্ট্যগুলিকে একত্রিত করে প্রথম যন্ত্রটি ১৭২৫ সালে জোনাথন সিসন তৈরি করেছিলেন । এই যন্ত্রটিতে একটি দর্শনীয় দূরবীন সহ একটি অল্টাজিমুথ মাউন্ট ছিল। বেস প্লেটে স্পিরিট লেভেল, কম্পাস এবং সামঞ্জস্য স্ক্রু ছিল। বৃত্তগুলি ভার্নিয়ার স্কেল দিয়ে দাগাঙ্কিত হয়েছিল।
আবহাওয়া বেলুনের সাথে ব্যবহার
বায়ু পরিমাপের জন্য থিওডোলাইট ব্যবহারের দীর্ঘ ইতিহাস রয়েছে এবং এ কাজটি করার জন্য বিশেষভাবে উৎপাদিত থিওডোলাইট ব্যবহার করা হয় যেটা সিলিং বেলুন বাপাইলট বেলুন (পাইবাল) নামক বিশেষ আবহাওয়া বেলুনের আনুভূমিক ও উলম্ব কোণগুলি ট্র্যাক করে। এ সম্পর্কে প্রাথমিক প্রচেষ্টা উনিশ শতকের শুরুর বছরগুলিতে করা হয়েছিল, তবে একশো বছর পরেও যন্ত্র এবং পদ্ধতিগুলি পুরোপুরি বিকশিত হয়নি। দ্বিতীয় বিশ্বযুদ্ধ এবং তারপরে এই পদ্ধতিটি ব্যাপকভাবে ব্যবহৃত হয়েছিল এবং ১৯৮০ এর দশক থেকে ধীরে ধীরে রেডিও এবং জিপিএস পরিমাপ পদ্ধতি দ্বারা এটি প্রতিস্থাপিত হয়েছিল।
ভালেরিয়া জর্জেত্তো
ভালেরিয়া জর্জেত্তো (জন্ম:২১ এপ্রিল ১৯৬৯) একজন ইতালীয় প্যারালিম্পিক ক্রীড়াবিদ, যিনি ২০০৪ গ্রীষ্মকালীন প্যারালিম্পিক গেমসে রৌপ্য পদক জিতেছেন।
জর্জেত্তো ১৯৬৯ সালের ২১ এপ্রিল ইতালির ভিচেন্সাতে জন্মগ্রহণ করেন।
ফ্রেঞ্চ ওপেন
ফ্রেঞ্চ ওপেন  (Les Internationaux de France de Roland Garros অথবা টুরনই ডা রোল্যাঁ গ্যাঁরো) একটা বড় টেনিস টুর্নামেন্ট যা মে মাসের শেষ ও জুন মাসের শুরুতে দুই সপ্তাহব্যাপী ফ্রান্সের প্যারিসে স্টাডে রোল্যাঁ গ্যাঁরোতে অনুষ্ঠিত হয়। এটা বছরের দ্বিতীয় গ্র্যান্ড স্ল্যাম টুর্নামেন্ট এবং পৃথিবীর সবচেয়ে গুরুত্বপূর্ণ ক্লে কোর্ট টেনিস টুর্নামেন্ট। রোল্যাঁ গ্যাঁরোই একমাত্র গ্র্যান্ড স্ল্যাম যা ক্লে কোর্টে অনুষ্ঠিত হয়।
ইতিহাস
১৮৯১ সাল থেকে নতুন পুরস্কার দেয়া শুরু হয়ঃ
সারফেসের বৈশিষ্ট্য
ক্লে কোর্ট বলের গতি কমিয়ে দেয় এবং গ্রাস ও হার্ডকোর্টের তুলনায় বল বেশি বাউন্স করে । একারণে ক্লে কোর্টে বড় সার্ভ ও সার্ভ থেকে ভলি খেলার সুবিধাগুলো থাকে না । ফলে সার্ভকেন্দ্রিক খেলোয়াড়দের এই সারফেসে বেশ প্রতিদ্বন্দিতার সম্মুখীন হতে হয় । উদাহরণ হিসেবে বলা যায়, পিট সাম্প্রাস, যিনি ১৪টি গ্র্যান্ড স্ল্যাম বিজয়ী এবং সার্ভের জন্য বিখ্যাত, কখনো ফ্রেঞ্চ ওপেন জিততে পারেন নি এমনকি ফাইনালেও উঠতে পারেন নি । একইভাবে, জন ম্যাকেনরো এবং ভেনাস উইলিয়ামস(যাঁরা কয়েকটি গ্র্যান্ড স্ল্যাম জিতেছেন), স্টিফেন এডবার্গ, বরিস বেকার, মার্টিনা হিঙ্গিস এবং লিন্ডসে ডেভেনপোর্ট কখনোই ফ্রেঞ্চ ওপেন জিততে পারেন নি। অন্যদিকে, যেসব খেলোয়াড় ধীর গতির সারফেসে খেলতে বেশি স্বাচ্ছন্দ্যবোধ করেন যেমন বিয়ন বোর্গ, ইভান লেন্ডল, রাফায়েল নাদাল এবং ম্যাটস উইল্যান্ডার এই টুর্নামেন্টে বেশ সাফল্য পেয়েছেন । টেনিস ইতিহাসে দ্রুতগতির গ্রাস কোর্টে খেলা খেলোয়াড়দের মধ্যে যাঁরা ফ্রেঞ্চ ওপেন(ক্লে কোর্ট) ও উইমবল্ডন(গ্রাস কোর্ট) দুই টুর্নামেন্টই জিতেছেন তারা হলেন রড লেভার, জান কোডস, বিয়ন বোর্গ, আন্দ্রে আগাসি, রাফায়েল নাদাল এবং রজার ফেদেরার ।
কালচারভাভেন
ভবন
ভবনটি হেইমডাল ব্লকের বেশিরভাগ অংশ দখল করেছে এবং স্টোরগাটান ও উমে নদীর মাঝে অবস্থিত। কালচারভাভেন ২০১১-২০১৪ সালে সেতুর মধ্যকার শহর নামক শহুরে উন্নয়নমূলক কর্মসূচীর মাধ্যমে নির্মিত হয়েছে। এর ক্লায়েন্ট উমিয়া পৌরসভা এবং স্থানীয় রিয়েল এস্টেট কোম্পানী বাল্টিকগ্রুপেন। এর সাথে যৌথভাবে উমিয়া এবির কোম্পানি ভাভেনও এর মালিক।
কার্যক্রম
কালচারভাভেনে থাকবে কিছু স্টুডিও, একটি শিশুদের সাংস্কৃতিক কেন্দ্র, থিয়েটার ও উমিয়া শহর গ্রন্থাগার, চলচ্চিত্র ফোকেটদের জীবনী এবং নতুন নারী ইতিহাস জাদুঘর।
ডেভিড ম্যাকমিলান
ডেভিড উইলিয়াম ক্রস ম্যাকমিলান (David William Cross MacMillan) একজন স্কটীয়-বংশোদ্ভূত ব্রিটিশ-মার্কিন রসায়নবিদ এবং মার্কিন যুক্তরাষ্ট্রের প্রিন্সটন বিশ্ববিদ্যালয়ে রসায়নশাস্ত্রের অধ্যাপক। তিনি ২০১০ সাল থেকে ২০১৫ সাল পর্যন্ত বিশ্ববিদ্যালয়টির রসায়ন বিভাগের প্রধানও ছিলেন। "অপ্রতিসম জৈব-অনুঘটন উদ্ভাবন" করার জন্য তিনি ২০২১ সালে জার্মান রসায়নবিদ বেনিয়ামিন লিস্টের সাথে রসায়নে নোবেল পুরস্কারে ভূষিত হন।
নাহি সূর্য, নাহি জ্যোতি
এই গানটিতে বিবেকানন্দ "নির্বিকল্প সমাধি" এবং হিন্দু দর্শনে উক্ত "আত্মা" ধারণাটি বর্ণনা করার চেষ্টা করেছেন। একাধিক শিল্পী বিভিন্ন সময় এই গানটি গেয়েছেন।
বিষয়বস্তু
অন্যত্র বিবেকানন্দ "নির্বিকল্প সমাধি" সম্পর্কে বলেছেন— "যদি জগৎ মিথ্যা হয়, তবে তুমি জীবের নির্বিকল্প সমাধি ও তার ফলে উত্থিত রূপগুলিকে আপাত-কল্পনা ভাবতে পারো। জীব স্বরূপত ব্রহ্ম। তাঁর বন্ধন কীভাবে সম্ভব? তুমি যে ব্রহ্ম সেই সত্য উপলব্ধি করার তোমার যে ইচ্ছা তাও এক্ষেত্রে মনের কল্পনা-- কারণ শাস্ত্রে বলেছে 'তুমিই সেই' (তত্ত্বমসি)। তাই '(সংস্কৃত)—তুমি যে সমাধি অবস্থায় যাওয়ার চেষ্টা করছ, এটাই তোমার বন্ধন।'"
ব্যবহার
২০১৩ সালে মুক্তিপ্রাপ্ত দ্য লাইট: স্বামী বিবেকানন্দ চলচ্চিত্রেও এই গানটি ব্যবহৃত হয়েছে। এই ছবিতে নচিকেতা চক্রবর্তী গানটি গেয়েছেন।
বাংলাদেশি উদ্ভাবন ও আবিষ্কারের তালিকা
প্রতিষ্ঠিত উইকিপিডিয়া কনভেনশন এবং নীতি অনুসারে, ২৬ মার্চ ১৯৭১ এর আগে করা আবিষ্কার এবং উদ্ভাবনগুলিকে নিম্নরূপ রাখুন:
পরজানিয়া
পরজানিয়া (অনুবাদ: পৃথিবীতে স্বর্গ এবং নরক ) ২০০৭ সালের একটি ভারতীয় নাট্য চলচ্চিত্র যা সহ-রচনা এবং পরিচালনা করেছিলেন রাহুল ঢোলাকিয়া; ডেভিড এন ডনিহু ছিলেন অন্য সহ-লেখক। ছবিতে নাসিরুদ্দিন শাহ্ এবং সারিকা প্রধান চরিত্রে অভিনয় করেছিলেন, এবং করিন নিমেক ও রাজ জুৎসি সহযোগী চরিত্রে অভিনয় করেছিলেন। ছবির নির্মাণ মূল্য ছিল ইউএস$৭০০,০০০। ছবিটির শুটিং হয়েছিল আহমেদাবাদ এবং হায়দ্রাবাদে।
প্রযোজনা
ছবিটি গুজরাতের সাম্প্রদায়িক দাঙ্গা নিয়ে হবার কারণে, ছবিটিকে উদ্দেশ্যমূলকভাবে সেখানে মুক্তি দেওয়া হয়নি, প্রেক্ষাগৃহের মালিকরা বিরূপ প্রতিক্রিয়ার ভয়ে এটি দেখাতে অস্বীকৃতি জানায়।  একটি নাগরিক অধিকার সংস্থা, আনহাদের উদ্যোগের পরে, ছবিটি এপ্রিল ২০০৭ এর পরে রাজ্যের কয়েকটি জায়গায় প্রদর্শিত হয়েছিল।
সাতকানিয়া উপজেলা
নামকরণ ও ইতিহাস
ব্রিটিশ শাসনামলে প্রশাসনিক ও বিচার কাজের সুবিধার্থে এখানে আদালত ভবন স্থাপনের প্রয়োজনীয়তা দেখা দেওয়ায় বর্তমানে অবস্থিত সাতকানিয়া-বাঁশখালী আদালত ভবনের নামে জনৈক পেঠান নামক এক জমিদার ৭ কানি ভূমি (২৮০ শতক) সরকারকে দান করেন। তখন থেকে এ উপজেলার নাম সাতকানিয়া হয় মর্মে জনশ্রুতি আছে। উল্লেখ্য তখন থেকে বাঁশখালী, লোহাগাড়া ও সাতকানিয়া উপজেলা নিয়ে গঠিত অংশ সাতকানিয়া সার্কেল নামে পরিচিত ছিল। সার্কেলকে উন্নীত করে প্রশাসনিক বিকেন্দ্রীকরণের স্বার্থে আলাদা উপজেলা তৈরি করা হয়। এর ফলে ১৯৮৩ সালে সাতকানিয়া উপজেলা একটি স্বতন্ত্র উপজেলা হিসেবে পরিগণিত হয়।
অর্থনীতি
ধান, আলু, মরিচ, বেগুন ও টমেটো আইস ফ্যাক্টরী (২৬টি), কাঠ শিল্প (১টি), চাল কল (১৯০টি), আটা কল (২০টি) এবং কল ঢালাই (৩৫টি) বাঁশের (১৭৬৪টি), সেলাই (৫০০টি), পাট কাজ (৩০০টি), কাঠের কাজ (২৫৩টি), স্বর্ণকার (১৮০টি), কুমার (১৭৭টি), কামার (১৪৫টি), বয়ন (১৩১টি), কারচুপি কাজ (২৫টি), উলের কাজ (২০টি), থ্রেড (৩০টি), নকশী কণ্ঠ, মাছ ধরার জাল বুনন ইত্যাদি।
ইউক্রেনীয় নিউ ওয়েভ
ইউক্রেনীয় নিউ ওয়েভ প্রদর্শনীর অংশগ্রহণকারীরা
ইউক্রেনীয় নিউ ওয়েভ-এ পাঁচ শতাধিক শিল্পী অংশ নেন। এর মধ্যে হলেন মাইকোলা বাবাক, ইলিয়া চিচকান, ওলেকসান্দার হ্নিলিটকি, ওলেনা গোলুব, পাভলো কেরেস্টি, ভ্লাদ খার্ট, ইউরি কোসিন, লেস পোডারিয়ানসকি, আইহর পোডোভিচ, ওলেকসগ্রি, ভ্যাসিলিভিচ, ওলেকসগ্রির রোজটবার্ড, ওলেকসআর রোজটবার্ড, ওলেকসআর রোজটবার্ড, ভ্যাসিলিক রোজটবার্ড, ভ্যাসিলিক রোজটবার্ড, ওলেগ টিস্টল, গ্লিব ভিচেস, নিকোলাস জালেভস্কি, আলেকজান্ডার জাইভকটভ এবং অন্যান্য।
ওলাঞ্চেরি রাজাগোপাল
ওলানচেরি রাজাগোপাল (জন্ম ১৫ সেপ্টেম্বর ১৯২৯) হলেন একজন ভারতীয় রাজনীতিবিদ, প্রাক্তন কেন্দ্রীয় প্রতিমন্ত্রী এবং নেমোমের প্রাক্তন বিধায়ক এবং কেরালার বিধানসভায় প্রথম ভারতীয় জনতা পার্টির সদস্য এবং বিজেপির ফ্লোর লিডার । কেরালা থেকে ভারতীয় জনতা পার্টির অন্যতম প্রধান নেতা হিসেবে তিনি প্রতিরক্ষা, সংসদীয় বিষয়ক, নগর উন্নয়ন, আইন, বিচার, কোম্পানি বিষয়ক এবং রেলওয়ে সহ বিভিন্ন মন্ত্রণালয়ের দায়িত্ব পালন করেন । রাজাগোপাল ১৯৯২ সাল থেকে ২০০৪ সাল পর্যন্ত ভারতীয় সংসদের উচ্চকক্ষ রাজ্যসভার দুইবার সাংসদ ছিলেন । রাজগোপাল কেরালা সরকারের আইনসভা কমিটির পিটিশনস এবং পাবলিক ওয়ার্ক, ট্রান্সপোর্ট এবং কমিউনিকেশনস কমিটির সদস্য ছিলেন।
হোসনে আরা ওয়াহিদ
প্রাথমিক জীবন ও কর্মজীবন
বাংলাদেশের মৌলভীবাজার জেলায় ১৯৫৫ সালের ২৮শে ফেব্রুয়ারি হোসনে আরা ওয়াহিদ জন্মগ্রহণ করেন। তার বাবার নাম আব্দুল মফিজ এবং মায়ের নাম আম্বিয়া খাতুন। তিনি তারা মা-বাবার আট সন্তানদের মধ্যে সবচেয়ে বড়। তারা পাঁচ ভাই এবং তিন বোন। তার বাবা পাকিস্তান আমলে সরকারি চাকরি করতেন। ১৯৮২ সালের বন্যায় তিনি মারা যান। ১৯৬৯ সালে হোসনে আরা ওয়াহিদ বিজ্ঞান বিভাগ থেকে   মাধ্যমিক স্কুল সার্টিফিকেট (এসএসসি)  পাশ করেন। তার স্কুলের নাম হলো সিলেট সরকারি বালিকা উচ্চ বিদ্যালয়। সিলেট মহিলা কলেজ থেকে তিনি  উচ্চ মাধ্যমিক স্কুল সার্টিফিকেট (এইচএসসি) পাশ করেন। তারপর ১৯৭৫ সালে মৌলভীবাজার সরকারি কলেজ থেকে বিজ্ঞান বিভাগে ব্যাচেলর ডিগ্রী অর্জন করেন।
বোরহানউদ্দিন খান জাহাঙ্গীর
প্রারম্ভিক জীবন
বোরহান ১৯৩৬ সালের ৯ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চাঁদপুর জেলার কচুয়ায় জন্মগ্রহণ করেন। তার পিতার নাম আশেক আলী খান এবং মাতার নাম সুলতানা বেগম। তিনি ১৯৫০ সালে ঢাকা সরকারি মুসলিম হাইস্কুল থেকে মাধ্যমিক এবং ১৯৫২ সালে ঢাকা কলেজ থেকে উচ্চ মাধ্যমিক পাস করেন। তিনি পরে ঢাকা বিশ্ববিদ্যালয় থেকে রাষ্ট্রবিজ্ঞান বিষয়ে ১৯৫৫ সালে স্নাতক এবং ১৯৫৬ সালে স্নাতকোত্তর সম্মান অর্জন করে। সত্তরের দশকে তিনি উচ্চ শিক্ষার জন্য ইংল্যান্ড যান এবং সেখানে ডারহাম বিশ্ববিদ্যালয় থেকে ১৯৭৪ সালে পিএইচডি ডিগ্রি অর্জন করেন। তার পিএইচডির অভিসন্দর্ভের বিষয় ছিল "Differentiation, Polarisation and Confrontation in Rural Bangladesh"।
উদ্যোগ ভবন মেট্রো স্টেশন
এই স্টেশন থেকে মোতিলাল নেহেরু প্লেস ও জাতীয় সংগ্রহালয় নিকটবর্তী।
কার্ল এম. বেন্ডার
গবেষণা
বেন্ডার পদার্থবিজ্ঞান, গণিত এবং গিজার উপর ৩৪০ টিরও বেশি প্রবন্ধ প্রকাশ করেছেন। বেন্ডার প্রাথমিকভাবে তাত্ত্বিক পদার্থবিজ্ঞানের জন্য আনুমানিক পদ্ধতির উপর নির্ভর করে তার গবেষণায় মনোনিবেশ করেন। তিনি এই বিষয়ে অনেক অগ্রগতি করেছেন, যার মধ্যে রয়েছে, অভিনব বিরক্তিকর এবং অবিচলিত কৌশলের উন্নয়ন এবং বদ্বীপ সম্প্রসারণের অগ্রদূত। স্টিভেন অরসজাগের সাথে লেখা তার বই, এডভান্সড ম্যাথমেটিকাল মেথডস ফর ফিজিসিস্টস এন্ড ইঞ্জিনিয়ারর্স। পদার্থবিজ্ঞানী নাইজেল গোল্ডেনফেল্ড বইটিকে "ফলিত গণিতের সেরা বই" হিসেবে বর্ণনা করেছিলেন। ১৯৯৮ সালে তিনি এবং তার স্নাতক ছাত্র স্টেফান বোয়েচার কোয়ান্টাম তত্ত্বে সমতা-সময়ের (পিটি) সামঞ্জস্যের গুরুত্ব আবিষ্কার করেন, যা অনেক প্রায়োগিক শৃঙ্খলার অগ্রগতি ঘটায়।
দুবাই
জনসংখ্যা
২০১৩ সাল পর্যন্ত আমিরাতের প্রায় ১৫% জনসংখ্যা সংযুক্ত আরব আমিরাতের নাগরিক নিয়ে গঠিত, বাকী জনসংখ্যা প্রবাসীদের সমন্বয়ে গঠিত, যাদের মধ্যে বেশিরভাগই কয়েক প্রজন্ম ধরে এদেশে ছিলেন বা সংযুক্ত আরব আমিরাতে জন্মগ্রহণ করেছিলেন। প্রবাসী জনসংখ্যার প্রায় ৮৫% (এবং সংযুক্ত আরব আমিরাতের মোট জনসংখ্যার ৭১%) এশীয়, মূলত ভারতীয় (৫১%) এবং পাকিস্তানি (১৬%); অন্যান্য উল্লেখযোগ্য এশীয় সম্প্রদায়ের মধ্যে বাংলাদেশী (৯%) এবং ফিলিপিনোসরা (৩%) অন্তর্ভুক্ত। সোমালিসের একটি বিশাল আকারের সম্প্রদায় রয়েছে যার সংখ্যা প্রায় ৩০,০০০। এছাড়া এর পাশাপাশি বিভিন্ন জাতীয়তার অন্যান্য সম্প্রদায় দুবাইয়ে বসবাস করে।
অরুণাচলেশ্বর মন্দির
এই মন্দিরে শিব অরুণাচলেশ্বর বা অন্নামলাইয়ার নামে এবং লিঙ্গের প্রতীকে পূজিত হন। সেই কারণে এই লিঙ্গটি ‘অগ্নিলিঙ্গম’ নামে পরিচিত। শিবের পত্নী পার্বতী এখানে পরিচিত উন্নামলৈ আম্মান নামে। খ্রিস্টীয় সপ্তম শতাব্দীতে নায়নার নামে পরিচিত তামিল সন্ত কবিদের লেখা প্রামাণ্য শৈব ধর্মগ্রন্থ তেবারমে এই মন্দিরের অধিষ্ঠাতা দেবতাকে বন্দনা করা হয়েছে এবং মন্দিরটিকে পাদল পেত্র স্থলম হিসেবে চিহ্নিত করা হয়। খ্রিস্টীয় নবম শতাব্দীর শৈব সন্ত কবি মণিক্কবসাগর এখানেই তিরুবেমপাবই রচনা করেন।
মন্দিরে ভোর সাড়ে পাঁচটা থেকে রাত দশটা পর্যন্ত বিভিন্ন সময়ে ছয়টি দৈনিক ছয়টি ধর্মীয় কৃত্য অনুষ্ঠিত হয় এবং মন্দিরের নিজস্ব পঞ্জিকা অনুযায়ী বারোটি বাৎসরিক উৎসব আয়োজিত হয়। কার্তিক মাসের পূর্ণিমা তিথিতে আয়োজিত কার্তিগৈ দীপম উৎসবে পাহাড়ের চূড়ায় একটি বিরাট অগ্নি প্রজ্বালিত করা হয়। আশেপাশের কয়েক মাইল দূর থেকে দৃশ্যমান এই অগ্নিশিখাটি এক গগনচুম্বী শিবলিঙ্গের প্রতীক। ত্রিশ লক্ষ তীর্থযাত্রী এই উৎসবে যোগ দেন। প্রত্যেক পূর্ণিমার পূর্বদিবসে তীর্থযাত্রীরা ‘গিরিবলম’ নামক এক অনুষ্ঠানের অঙ্গ হিসেবে মন্দিরের ভিত্তি ও অরুণাচল পাহাড় প্রদক্ষিণ করেন। এই ধর্মকৃত্যটি প্রতি বছর দশ লক্ষ তীর্থযাত্রী পালন করে থাকেন।
সাহিত্যে উল্লেখ
খ্রিস্টীয় সপ্তম শতাব্দীর তামিল শৈব কবি তিরুজ্ঞান সম্বন্দর তেবারমে দশটি শ্লোকে অরুণাচলেশ্বর ও উন্নামলৈ আম্মানকে বন্দনা করেছেন, এগুলি প্রথম তিরুমুরৈ নামে সংকলিত হয়। সম্বন্দরের সমসাময়িক অপ্পার তেবারমে দশটি শ্লোকে অরুণাচলেশ্বরকে বন্দনা করেন, এগুলি সংকলিত হয় পন্দম তিরুমুরৈ নামে। তেবারমে এই মন্দিরের বন্দনা থাকায় এটিকে পাদল পেত্র স্থলম অর্থাৎ শৈব প্রামাণ্য ধর্মশাস্ত্রে উল্লিখিত ২৭৬টি মন্দিরের অন্যতম গণ্য করা হয়।
বিংশ শতাব্দীতে পাশ্চাত্য জগৎ তিরুবন্নামলৈ সম্পর্কে জানতে পারে রমণ মহর্ষির (১৮৭৯-১৯৫০ খ্রিস্টাব্দ) রচনাকর্মের মাধ্যমে। যে গুহায় রমণ মহর্ষি তপস্যা করতেন সেটি অরুণাচল পাহাড়ের নিম্নবর্তী ঢালে অবস্থিত। পাহাড়ের আরও নিম্নবর্তী অংশে রমণ মহর্ষির আশ্রমও রয়েছে। মন্দিরের মধ্যে একটি উত্তোলিত সভাকক্ষের ভিত্তিকক্ষে ‘পাতাললিঙ্গম’ অবস্থিত। কথিত আছে, এখানেই রমণ মহর্ষি পরম জ্ঞান লাভ করেছিলেন, সেই সময় পিঁপড়েরা রমণের মাংস ছিঁড়ে ছিঁড়ে খাচ্ছিল। স্থানটি ‘মুক্তিস্থলম’ বা মুক্তিক্ষেত্র নামেও পরিচিত। শেষাদ্রি স্বামিগল, গুগৈ নামচিবয়র ও যোগী রামসুরতকুমারের ন্যায় সন্তেরা এই মন্দিরটির সঙ্গে যুক্ত ছিলেন।
লারিসা
ভূগোল
থাম্ব| লারিসার সমভূমি থাম্ব| লারিসার [[পাইনিওস (থেসালি)|পিনিওস সেতু থেকে ওসা পর্বত দেখা যায়।]] ই৭৫ সহ বেশ কয়েকটি মহাসড়ক রয়েছে এবং এথেন্স থেকে থেসালোনিকি (সালোনিকা) যাওয়ার প্রধান রেলপথ থেসালির মধ্য দিয়ে অতিক্রম করছে। অঞ্চলটি লরিসা (প্রায় 60 km) থেকে অল্প দূরত্বে নেয়া আগ়খিয়ালোস অবস্থিত মধ্য গ্রীসের আন্তর্জাতিক বিমানবন্দরের মাধ্যমে ইউরোপের বাকি অংশের সাথে সরাসরি যুক্ত। লারিসা পিনিওস নদীর তীরে অবস্থিত।
গম্ভীরা নৃত্য
নাচের বৈচিত্র্য ও বিশিষ্টতা
বাণনৃত্য গম্ভীরা নাচের ভূমিকা। বাদ্যযন্ত্র হিসাবে এতে ব্যবহৃত ঢাকের বোলেও রয়েছে বৈচিত্র্য, যাকে বলা হয় সূত্র। এই পঞ্চসূত্র হল: আবাহন, পূজাবাদ্য, অঙ্গপ্রত্যঙ্গ চালনা, লহর ও বিদায়।
রহিমা বেগম
ব্যক্তিগত জীবন
২৭ আগস্ট ২০১৩, বেগম রেস্টলেস বিইং-এর সহ-প্রতিষ্ঠাতা মাবরুর উদ্দিন আহমেদকে বিয়ে করেন।
শিরুর লোকসভা কেন্দ্র
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল শিরুর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
নিকোলাস পারসন
প্রাথমিক জীবন
ক্রিস্টোফার নিকোলাস পার্সনস জন্মগ্রহণ করেছিলেন লিঙ্কনশায়ারের গ্রান্থ্যামের, ১ ক্যাসলিগেটে; তিনি ছিলেন পরিবারের মেজো সন্তান, তাঁর একজন বড় ভাই এবং একটি ছোট বোন ছিল। তাঁর বাবা পল একজন সাধারণ চিকিৎসক ছিলেন যার রোগীদের মধ্যে মার্গারেট থ্যাচারের পরিবারও অন্তর্ভুক্ত রয়েছে। তাঁর মা নেল নী ম্যাগস বিয়ের আগে একজন নার্স ছিলেন।
আম্মাজান (সংগীত)
‘‘আম্মাজান’’ গানের শুরু যেভাবে
‘আম্মাজান’ সিনেমাটি নির্মাণ করেন বিশিষ্ট পরিচালক কাজী হায়াৎ। তিনি কখনো গান নিয়ে সুরকারের সঙ্গে বসতেন না। এ বিষয়ে তিনি সুরকারকে পূর্ণ স্বাধীনতা দিতেন। তার বিশ্বাস সুরকারকে স্বাধীনতা দিলে ভালো কিছুই হবে। স্বাধীনতা ঠিকই দিয়েছিলেন কিন্তু আমাকে বলেছিলেন, ‘বুলবুল তুমি এমন একটা গান লিখবে যে গানটির কথা ও সুর দেয়ার পর মাকে নিয়ে লেখা অন্য কোনো গান তোমার লেখা গানের সামনে দাঁড়াতে না পারে।’ সিনেমার গল্পটাও তিনি আমাকে শুনিয়েছিলেন। এই সিনেমায় মায়ের সুখের জন্য পৃথিবীতে সবকিছু করতে পারেন নায়ক মান্না। তারপর আমাকে অনেক চিন্তা-ভাবনা করে গানটি লিখতে ও সুর করতে হয়েছে।-আহমেদ ইমতিয়াজ বুলবুল ।
অর্গানিজাসিওঁ অ্যাঁত্যারনাসিওনাল দ্য লা ফ্রঁকোফোনি
ইতিহাস
যে চুক্তির ভিত্তিতে আজঁস দ্য কঅপেরাসিওঁ ক্যুলত্যুর‍্যাল এ তেকনিক গঠিত হয়েছিল সেটি সেনেগালের লেওপল্দ সেদার সঁগর, তিউনিসিয়ার হাবিব বুরগিবা, নাইজারের হামানি দিওরি এবং কম্বোডিয়ার প্রিন্স নরোদম সিহানুকের মতো আফ্রিকান রাষ্ট্রপ্রধানদের প্রভাবে ২০শে মার্চ ১৯৭০ সালে ২১টি দেশ ও সরকারের প্রতিনিধিদের দ্বারা স্বাক্ষরিত হয়েছিল।
ফরাসি ভাষার অংশীদারির উপর ভিত্তি করে গড়ে ওঠা এই নতুন আন্তঃসরকারি সংস্থার লক্ষ্যগুলো হল এর সদস্যদের সংস্কৃতির প্রচার এবং তাদের মধ্যে সাংস্কৃতিক ও প্রযুক্তিগত সহযোগিতার তীব্রতা, সেইসাথে সংহতি ও সংলাপের মাধ্যমে তাদের মধ্যে সংযোগ। আজঁস দ্য কঅপেরাসিওঁ ক্যুলত্যুর‍্যাল এ তেকনিক তৈরির পর থেকে ফ্রঁকোফোনি প্রকল্পটি অবিরামভাবে বিকশিত হয়েছে, এটি ১৯৯৮ সালে তার আন্তঃসরকারি মর্যাদা স্মরণ করিয়ে দেওয়ার জন্য ফ্রঁকোফোনির আন্তঃসরকারি সংস্থা (আজঁস অ্যাঁত্যারগুভের্ন্যমঁতাল দ্য লা ফ্রঁকোফোনি) হয়ে ওঠে। অবশেষে ২০০৫ সালে ফ্রঁকোফোনির একটি নতুন সনদ (লা শার্ত দ্য লা ফ্রঁকোফোনি) গ্রহণের ফলে সংস্থাটির নতুন নামকরণ করা হয় অর্গানিজাসিওঁ অ্যাঁত্যারনাসিওনাল দ্য লা ফ্রঁকোফোনি।
এমিল স্মিথ রো
প্রারম্ভিক জীবন
এমিল স্মিথ রো ২০০০ সালের ২৮শে জুলাই তারিখে ইংল্যান্ডের ক্রয়ডনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম লেসলি রো, যিনি একজন অর্ধ-পেশাদার ফুটবল খেলোয়াড় ছিলেন এবং তার মায়ের নাম ফিওনা রো। ২০১০ সালে আর্সেনালের বয়সভিত্তিক দলের সাথে চুক্তি স্বাক্ষর করার পর তিনি তার বাবা-মা ও ভাইয়ের সাথে উত্তর লন্ডনে স্থানান্তরিত হয়েছেন। তার চাচাতো ভাই ডিন স্মিথ রোও একজন অর্ধ-পেশাদার ফুটবল খেলোয়াড়।
ইজ্জউদ্দিন আল-কাসসাম
হাইফার প্রতিষ্ঠান
আল-কাসসাম তারতুস থেকে নৌকাযোগে বৈরুত চলে আসেন। এরপর তিনি হাইফা ও এরপর মেন্ডেটরি প্যালেস্টাইনে যান, পরে তার স্ত্রী ও কন্যারা এখানে তার কাছে আসে। ১৯২০ এর দশকের প্রথম দিকে আল-কাসসাম ইসলামিয়া মাদ্রাসায় শিক্ষকতা করেছেন। শহরের মুসলিমদের তরফ থেকে পরিচালিত জামিয়াত ইসলামিয়া ওয়াকফ কর্তৃক এই মাদ্রাসার অর্থ সহায়তা প্রদান করা হত। আল-কাসসাম জনসাধারণের সাথে ঘনিষ্ঠ সম্পর্ক বজায় রাখতেন। পরামর্শের জন্য পথচারীরা প্রায়ই তাকে থামাতো বলে অনেকসময় শ্রেণীকক্ষে উপস্থিত হতে তার দেরি হত। মাদ্রাসা কর্তৃপক্ষ তাকে সময়ের ব্যাপারে চাপ প্রয়োগ করার পর তিনি চাকরি ছেড়ে দিয়েছিলেন। তিনি পুনর্জা‌গরণে বিশ্বাসী ছিলেন এবং ফিলিস্তিনের স্থানীয় কিছু প্রথার বিরোধিতা করতেন। এর মধ্যে রয়েছে ইসলাম বহির্ভূত মৃত্যুপরবর্তী‌ প্রথা, সন্তানদের মঙ্গল বা অর্জনের জন্য ধন্যবাদ জ্ঞাপনের উদ্দেশ্যে কারমাল পর্বতের নিকটে খিজিরের মাজারে মায়েদের জিয়ারত এবং ধর্মীয় স্থানে গোত্রীয় নৃত্য। এসব প্রথাকে তিনি কুসংস্কার হিসেবে দেখতেন।
সশস্ত্র সংগ্রাম সংগঠন
তার গেরিলা দল আল-কাফ আল-আসওয়াদ (কালো হাত) নামে পরিচিতি পায়। এটি জায়নবাদ বিরোধী ও ব্রিটিশ বিরোধী সামরিক সংগঠন ছিল। এই ধরনের সংগঠনের ধারণা ১৯২৯ খ্রিষ্টাব্দের দাঙ্গার পর থেকে ঘনীভূত হচ্ছিল। শুরুতে দলের মধ্যে কিছুটা বিভক্তি দেখা দেয়। আবু ইবরাহিম আল-কবিরের নেতৃত্বাধীন অংশ ব্রিটিশ ও ইহুদি লক্ষ্যবস্তুর উপর তৎক্ষণাৎ আক্রমণের পক্ষপাতী ছিল, অন্যদিকে আল-কাসসামের নেতৃত্বাধীন অংশ এসময় আক্রমণ ফলপ্রসূ হবে না বলে মনে করত। তিনি তার অংশের পরিকল্পনা তাদের সামনে প্রকাশের ঝুকি নিয়েছিলেন। আল-কাসসামের সহযোদ্ধা সুবহি ইয়াসিনের মতে আল-কাসসামের প্রতিদ্বন্দ্ব্বীরা উত্তরাঞ্চলে আক্রমণ চালিয়েছিল। তবে ১৯৬৯ খ্রিষ্টাব্দে আবু ইবরাহিম এই অভিযোগ প্রত্যাখ্যান করেছেন। ১৯৩১ খ্রিষ্টাব্দের ১১ এপ্রিল তিনজন ইয়াগুর সদস্যকে হত্যা, ১৯৩২ খ্রিষ্টাব্দের প্রথমদিকে হাইফার ইহুদি বসতির সীমানায় ব্যর্থ বোমা হামলা এবং এবং আরো কিছু অপারেশনে উত্তরের ইহুদি বসতির চারজন সদস্য নিহত বা আহত করার মাধ্যমে আল-কাফ আল-আসওয়াদের হামলা শুরু হয়। ১৯৩২ খ্রিষ্টাব্দের ২২ ডিসেম্বর বোমা হামলায় নাহালালে এক ইহুদি ব্যক্তি ও তার ছেলে নিহত হওয়ার মাধ্যমে এই অভিযান শেষ হয়।
স্মরণ
আল-কাসসামের বিদ্রোহ ব্যর্থ হলেও তার কারণে সশস্ত্র সংগঠনগুলো অণুপ্রাণিত হয়। তার জানাজায় হাজারো মানুষ উপস্থিত হয়েছিল যা জাতীয় ঐক্যের প্রদর্শনে রূপ লাভ করে ১৯৬০ এর দশকে সৃষ্ট ফিলিস্তিনি ফেদাইনরা আল-কাসসামকে নিজেদের উৎস হিসেবে দেখত। ফিলিস্তিনি সশস্ত্র আন্দোলন ফাতাহের প্রতিষ্ঠাতারা প্রথমে নিজেদের দলকে "কাসাসামিয়ুন" বলে ডাকতেন। পপুলার ফ্রন্ট ফর দ্য লিবারেশন অফ প্যালেস্টাইনের পরিচিত সদস্য লাইলা খালিদ তার সংগঠন সম্পর্কে বলেছেন যে আল-কাসসামের সমাপ্তির স্থান থেকে তার সংগঠন শুরু হয়েছে এবং আল-কাসসামের প্রজন্ম বিপ্লব শুরু করেছিলেন ও তাদের প্রজন্ম তা সমাপ্ত করতে সংকল্পবদ্ধ ফিলিস্তিনের সশস্ত্র আন্দোলন হামাসের সামরিক শাখা ইজ্জউদ্দিন আল-কাসসাম ব্রিগেড নিজেদের প্রস্তুতকৃত ও ব্যবহৃত স্বল্পপাল্লার রকেটের নামও কাসসাম রকেট রেখেছে।
ডেভিড বোম
কর্ম এবং ডক্টরেট
দ্বিতীয় বিশ্বযুদ্ধের সময়, ম্যানহাটন প্রকল্পই প্রথম পারমাণবিক বোমা উৎপাদন প্রচেষ্টায় বার্কলির পদার্থবিজ্ঞান গবেষণাকে গতিশীল করে। যদিও ওপেনহাইমার বোমকে লস আলামোসে (পারমাণবিক বোমা নকশা করার জন্য ১৯৪২ সালে প্রতিষ্ঠিত শীর্ষ গোপন গবেষণাগার) তার সাথে কাজ করতে বলেছিলেন কিন্তু প্রকল্পটির পরিচালক ব্রিগেডিয়ার জেনারেল লেসলি গ্রোভস রাজনীতিতে বোমের পদচারণা এবং উইনবার্গের সাথে ঘনিষ্ঠ বন্ধুত্বের প্রমাণ দেখে তিনি বোমের নিরাপত্তা ছাড়পত্র অনুমোদন করেন নি।
দ্বারকানাথ ঠাকুর
শিক্ষা ও কর্মজীবন
১৮৩৫ সালে সরকারের পক্ষ থেকে দ্বারকানাথকে সম্মানসূচক ‘জাস্টিস অব দি পীস’ পদ প্রদান করা হয়। তখন থেকেই এ পদটি প্রথমবারের মতো ভারতীয়দের জন্য চালু হয়। ১৮৪০ সালের মধ্যে দ্বারকানাথ তার মূলধনি কারবারের সাফল্যের শিখরে উপনীত হন। তিনি জাহাজ ব্যবসা, রপ্তানি বাণিজ্য, বীমা, ব্যাংকিং, কয়লা খনি, নীলচাষ, শহরের গৃহায়ণ প্রকল্প এবং জমিদারি তালুকে অর্থ বিনিয়োগ করেন। তার ব্যবসার তদারকি করার জন্য তিনি কয়েকজন ইউরোপীয় ম্যানেজার নিযুক্ত করেন।
১৫ অক্টোবর দ্বারকানাথ ইংল্যান্ড থেকে প্যারিসে যান। ২৮ অক্টোবর ফ্রান্সের রাজা লুই ফিলিপ তাকে সেন্ট ক্লাউডে এক সংবর্ধনা দেন। ১৮৪২ সালের ডিসেম্বরে তিনি কলকাতা প্রত্যাবর্তন করেন। উনিশ শতকের চল্লিশের দশকের গোড়ার দিকের ব্যবসায়িক মন্দা এবং দ্বারকানাথের নবলব্ধ আড়ম্বরপূর্ণ জীবনযাপন এ দুয়ে মিলে তার ব্যবসাক্ষেত্রে বিরূপ প্রতিক্রিয়া সৃষ্টি করে। ফলে তিনি বহু ব্যক্তি ও কোম্পানির কাছে ঋণী হয়ে পড়েন। এ ঋণের বোঝা তার মৃত্যু পর্যন্ত ক্রমাগতভাবে বাড়তেই থাকে। পরিণামে তার পুত্র দেবেন্দ্রনাথকে পিতার ঋণের দায় বহন করতে হয় এবং গোটা পরিবারকে দায়মুক্ত করতেই তার সারাজীবন কেটে যায়। মহামন্দায় কেবল দ্বারকানাথই নন, আরও অনেক ব্যবসায়ীর জীবনে চরম বিপর্যয় নেমে আসে।
তন্দুর
কার্যপ্রণালী
থাম্ব|কাঠকয়লা চালিত স্টেইনলেস স্টিলের তন্দুর, অ্যাশ ট্রে এবং থার্মোমিটার সহ প্রথমবার যখন কোনও তন্দুর ব্যবহার করা হবে, তখন চুলাটির অভ্যন্তরের অবস্থার জন্য তাপমাত্রাটি ধীরে ধীরে বৃদ্ধি করতে হবে। তন্দুরের দীর্ঘায়ুতা নিশ্চিত করতে এই পদক্ষেপ গুরুত্বপূর্ণ। কন্ডিশনিং খুব অল্প অগ্নি শুরু করে ধীরে ধীরে তন্দুরের অভ্যন্তরে তাপের পরিমাণ বাড়ানোর জন্য জ্বালানী যুক্ত করে করা যায়। কন্ডিশন করার সময় হেয়ারলাইন ফাটল গঠন হতে পারে; এটি সাধারণ এবং তা তন্দুর ওভেনের কার্যকারিতাটিতে হস্তক্ষেপ করবে না। চুলা ঠাণ্ডা হয়ে গেলে, চুলের ফাটলগুলি সহজে চোখেও পড়বে না। এগুলো তন্দুরের কাদামাটির দেহের শ্বাস নিতে ( তাপীয় প্রসারণ এবং সংকোচনের ) দেওয়ার জন্য প্রয়োজনীয়। প্রথমে ব্যবহারের সময় তন্দুরের অভ্যন্তরে তাপমাত্রা যত ধীরে ধীরে বৃদ্ধি পেয়েছে তত কম হেয়ারলাইন ফাটল বিকাশ লাভ করবে।
খাবার
তন্দুরি মুরগি একটি ভাজা মুরগির স্বাদযুক্ত খাবার যা ভারতীয় উপমহাদেশের পাঞ্জাব অঞ্চলে উদ্ভূত হয়েছিল। মুরগি দইতে ম্যারিনেট করা হয় গরম মশলা, রসুন, আদা, জিরা, লাল মরিচ এবং অন্যান্য মশলা দেওয়া রন্ধনপ্রনালীর উপর নির্ভর করে। খাবারটির গরম সংস্করণগুলিতে, তেঁতুল, লাল মরিচ গুঁড়ো বা অন্যান্য মশলা সাধারণত লাল রঙ দেয়; হালকা সংস্করণগুলিতে, খাবার রঙিন ব্যবহৃত হয়। হলুদ একটি হলুদ-কমলা রঙ উৎপাদন করে। এটি ঐতিহ্যগতভাবে একটি তান্দুরে উচ্চ তাপমাত্রায় রান্না করা হয় তবে এটি একটি ঐতিহ্যবাহী গ্রিলের উপরও প্রস্তুত হতে পারে।
কচ্ছপ
কিছু প্রজাতির সাথে কচ্ছপের আকার পরিবর্তিত হতে পারে, যেমন গ্যালাপাগোস দৈত্যাকার কচ্ছপ, দৈর্ঘ্যে ১.২ মিটার (৩.৯ ফুট) এরও বেশি পর্যন্ত বৃদ্ধি পায়, যেখানে স্পেকল্ড কেপ কচ্ছপের মত খোলস থাকে যা শুধুমাত্র ৬.৮ সেন্টিমিটার (২.৭ ইঞ্চি) লম্বা হয়।
গ্রিসের বিশ্ব ঐতিহ্যবাহী স্থানসমূহের তালিকা
গ্রিসের বিশ্ব ঐতিহ্যবাহী স্থানসমূহের তালিকা
নিম্নোক্ত তালিকায় প্রতিটি বিশ্ব ঐতিহ্যবাহী স্থানের নাম ও বিশদ তথ্য আছে -
কি ও কী
রূপভেদ
কী: কীসের, কীভাবে।
বিবর্তবাদ
বিবর্তবাদ (সংস্কৃত: विवर्तवाद) হল কার্যকারণের অদ্বৈত বেদান্ত তত্ত্ব, যা শঙ্কর-পরবর্তী অদ্বৈত অদ্বৈতদের দ্বারা অনুমান করা হয়, ব্রহ্মের "অলীক রূপান্তর" হিসাবে মহাবিশ্বকে বিবেচনা করে।
বাংলাদেশ চলচ্চিত্র শিল্পী সমিতি
কার্যক্রম
সমিতির উল্লেখযোগ্য কার্যক্রমের মধ্যে রয়েছে চলচ্চিত্রের শিল্পীদের স্বার্থ্য সংশ্লিষ্ট বিভিন্ন ধরনের সহয়তা প্রদান করা। ।
পরিবার পরিকল্পনা অধিদপ্তর
পরিবার পরিকল্পনা অধিদপ্তর হচ্ছে বাংলাদেশের ঢাকায় অবস্থিত একটি সরকারি সংস্থা যা পরিবার পরিকল্পনা বিষয়ে কাজ করে। জনসংখ্যার হার বৃদ্ধি নিয়ন্ত্রণে সহায়তার লক্ষে এই অধিদপ্তরটি ইউনিয়ন পর্যায়ের স্বাস্থ্য ও পরিবার কল্যাণ কেন্দ্রসমূহ পরিচালনা করে থাকে।
রথীন দত্ত
জীবনী
চিকিৎসাক্ষেত্রে অবদানের জন্য ১৯৯২ সালে রথীন দত্তকে পদ্মশ্রী প্রদান করা হয়েছিল। তিনি ত্রিপুরার দ্বিতীয় ব্যক্তি হিসেবে পদ্মশ্রী লাভ করেছিলেন। ২০১২ সালে বাংলাদেশের স্বাধীনতা যুদ্ধে অবদানের জন্য তাকে মুক্তিযুদ্ধ মৈত্রী সম্মাননা প্রদান করা হয়েছিল।
সাইক্লোপিয়া
দেখতে যেমন হয়
শিশুর নাসিকা থাকেনা অথবা থাকলেও তা একটি অকার্যকর নাসিকা হিসেবে প্রতিস্থাপিত হয়। এই অঙ্গবিকৃতি (যাকে প্রবোস্কিস বলে) কেন্দ্রে অবস্থিত নেত্রের উপরে থাকে অথবা পিছনে থাকে। এটি সাইক্লোপিয়ার একটি ধরন যাযে নাসাসেফালিও (rhinencephaly) বলা হয়। এইজাতীয় ভ্রুণগুলো স্বাভাবিকভাবেই গর্ভপাত অথবা প্রসবের সময় মারা যায়।
জাভেদ আহমেদ তাক
জীবনী
জাভেদ আহমেদ তাক বিশেষ চাহিদাসম্পন্ন শিশুদের নিয়ে দুই দশকেরও অধিক সময় ধরে কাজ করছেন। তিনি অনন্তনাগ ও পুলওয়ামা জেলার ৪০ গ্রামের শতাধিক শিশুকে বিনামূল্যে শিক্ষা ও বিভিন্ন প্রয়োজনীয় জিনিস প্রদান করেছেন এবং তাদের অনুপ্রেরণা জুগিয়েছেন। তিনি বিশেষ চাহিদা সম্পন্ন ব্যক্তিদের জন্য জাইবা আপা বিদ্যালয় ও মানবকল্যাণ সংঘ প্রতিষ্ঠা করেছেন।
স্ট্রেপটোকোকাল ফ্যারিঞ্জাইটিস
চিহ্ন ও লক্ষণসমূহ
স্ট্রেপ থ্রোটের প্রধান লক্ষণসমূহের মধ্যে রয়েছে গলা ব্যাথা, ৩৮° সেলসিয়াস (১০০.৪° ফারেনহাইট) বা এর অধিক জ্বর, টনসিলে পুঁজ (মৃত ব্যাকটেরিয়া, ও শ্বেত রক্ত-কণিকা থেকে তৈরি হলুদ বা সবুজ রঙ এর তরল), এবং লিম্ফ নোড এর স্ফীতি।
কারণ
গ্রুপ এ বিটা-হেমোলাইটিক স্ট্রেপটোকোকাস (জিএএস) নামক এক ধরনের ব্যাকটেরিয়ার কারণে স্ট্রেপ থ্রোট হয়। অন্যান্য ব্যাকটেরিয়া বা ভাইরাসও গলা ব্যথার কারণ হতে পারে। মানুষ কোন অসুস্থ ব্যক্তির সরাসরি, ঘনিষ্ঠ সংষ্পর্শ থেকে স্ট্রেপ থ্রোটে আক্রান্ত হয়। মানুষ যখন একত্রে ভীড় করে তখন এই রোগ খুব সহজেই বিস্তার লাভ করতে পারে।  ভীড় করার উদাহরণ হল সামরিক বাহিনী বা স্কুলে মানুষের উপস্থিতি। জিএএস ব্যাকটেরিয়া শুকিয়ে ধূলির সঙ্গে মিশে থাকতে পারে, তবে সেক্ষেত্রে তা মানুষকে অসুস্থ করতে পারে না। পরিবেশের মধ্যকার ব্যাকটেরিয়া আর্দ্র থাকলে সেগুলো সর্বোচ্চ ১৫ দিনের জন্য মানুষকে অসুস্থ করতে পারে। আর্দ্র ব্যাকটেরিয়া দাঁতের ব্রাশ এর মত বস্তুতে পাওয়া যেতে পারে। এসব ব্যাকটেরিয়া খাবারের মধ্যেও থাকতে পারে, তবে সচরাচর তা দেখা যায় না। যেসব লোক খাবার খায় তারা অসুস্থ হতে পারে।. স্বাভাবিকভাবে স্ট্রেপ থ্রোটের লক্ষণ বিহীন বার শতাংশ শিশুর গলায় জিএএস ব্যাকটেরিয়া রয়েছে।
সম্ভাবনা
স্ট্রেপ থ্রোট গলা ব্যথা বা ফ্যারিঞ্জাইটিসের একটি প্রকরণ বিশেষ। প্রতি বছর যুক্তরাস্ট্রে প্রায় ১১ মিলিয়ন লোক গলা ব্যথায় আক্রান্ত হয়। ভাইরাস জনিত কারণে বেশির ভাগ গলা ব্যথা হয়ে থাকে। গ্রুপ এ বিটা-হেমোলাইটিক স্ট্রেপটোকোকাস নামক ব্যাকটেরিয়া শিশুদের ১৫ থেকে ৩০ শতাংশ গলা ব্যথার কারণ। প্রাপ্তবয়স্কদের ক্ষেত্রে এটি ৫ থেকে ২০ শতাংশ গলা ব্যথার কারণ। সচরাচর শীতের শেষ ও বসন্তের প্রথম দিকে এই রোগ হয়।
ডেভিড ব্রুস্টার
স্যার ডেভিড ব্রুস্টার (১১ ডিসেম্বর ১৭৮১ - ১০ ফেব্রুয়ারি ১৮৬৮) ছিলেন একজন ব্রিটিশ বিজ্ঞানী, উদ্ভাবক, লেখক এবং একাডেমিক প্রশাসক। বিজ্ঞানে তাকে প্রধানত ফিজিকাল অপটিক্সে তার পরীক্ষামূলক কাজের জন্য স্মরণ করা হয়। যার মধ্যে রয়েছে মেরুকরণ অধ্যয়ন এবং ব্রুস্টারের কোণ আবিষ্কার। তিনি ফটোইলাস্টিসিটি আবিষ্কার করেন, এর ফলে অপটিকাল মিনারেলজির ক্ষেত্র তৈরি হয়। তাঁর এই কাজের জন্য উইলিয়াম হুইওয়েল তাকে "আধুনিক পরীক্ষামূলক অপটিক্সের জনক" এবং "অপটিক্সের জোহানস কেপলার" বলে অভিহিত করেন।
পরিবার
ব্রুস্টার দুইবার বিয়ে করেন। তার প্রথম স্ত্রী জুলিয়েট ম্যাকফারসন (১৭৭৬-১৮৫০), জেমস ম্যাকফারসনের (১৭৩৬-১৭৯৬) কন্যা ছিলেন (জেমস ছিলেন ওসিয়ান কবিতার সম্ভাব্য অনুবাদক)। তারা জুলাই ১৮১০ সালে এডিনবার্গে বিয়ে করেন এবং তাদের চার পুত্র ও একটি কন্যা ছিল:
১.জেমস (১৮১২-বর্তমান)
এনএইচকে বিএস ৮কে
অনুষ্ঠানসমূহ
এনএইচকে বিএস ৮কে দিনে বারো ঘণ্টার জন্য সম্প্রচার করে, এর ভ্রাতৃপ্রতিম বিএস ৪কে এর অসদৃশ, যা আঠার ঘণ্টার জন্য সম্প্রচার করে। বিএস ৮কে বিনোদন, শিল্প, তথ্যচিত্র, এবং ক্রীড়া প্রচারিত করে। কিছু সম্প্রচারিত অনুষ্ঠানসমূহে রয়েছে অ্যান্টার্কটিকা এবং আন্তর্জাতিক মহাকাশ স্টেশন থেকে ৮কেতে শুটিং করা ফুটেজ, বার্ষিক কোহাকু উতা গাসসেন, এবং নিমগ্ন ২২.২ চ্যানেল শব্দ প্রদর্শনের জন্য বিশ্বের কিছু নেতৃস্থানীয় অর্কেস্ট্রা থেকে রেকর্ড করা কনসার্ট। ওয়াইফ অফ আ স্পাই, মূলত আল্ট্রা এইচডিতে সম্প্রচারিত প্রথম টেলিভিশন নাটক, চ্যানেলে প্রচারিত হয় ২০২০ সালের ৬ জুনে। এনএইচকে বিএস ৮কে চ্যানেলে ৮কে রেজোলিউশনে ২০২০ গ্রীষ্মকালীন অলিম্পিকের ২০০ ঘণ্টা প্রচার করার পরিকল্পনাও করেছে।
বামরুনগ্রাদ আন্তর্জাতিক হাসপাতাল
ব্যবস্থাপনা এবং সংগঠন
হাসপাতালে ১,২০০ চিকিত্সক এবং দন্তচিকিৎসক এবং ৯০০ জন নার্স সহ ৪,৮০০ জনেরও বেশি লোক নিযুক্ত রয়েছে।
শিয়া মুসলমানদের তালিকা
এই শিয়া মুসলমানদের তালিকা শুধুমাত্র উল্লেখযোগ্য শিয়া মুসলমানদের।
মং সার্কেল
মং সার্কেল (ဖလံထောင်) বর্তমান বাংলাদেশের পার্বত্য চট্টগ্রামের তিনটি বংশগত চিফডোমগুলির মধ্যে একটি (বা "চেনাশোনা")। মং সার্কেলের এখতিয়ার খাগড়াছড়ি জেলার বিভিন্ন অঞ্চলকে ঘিরে রয়েছে। চিফডমের সদস্যরা মারমা বংশোদ্ভূত এবং ফালানস (ဖလံ သား) নামে পরিচিত। মং সার্কেলের বেশিরভাগ বাসিন্দা ষোড়শ শতাব্দী থেকে অষ্টাদশ শতাব্দীর মধ্যে ম্রাক ইউ ( মায়ানমারের আধুনিক আরাকান রাজ্য ) থেকে অভিবাসনের সময় উত্তর-পশ্চিমে বসতি স্থাপন করেছিলেন, অন্য মারমা চিফডোমের বাসিন্দা দক্ষিণ এর বোমাং সার্কেল বসতি স্থাপন করেছিল তারা রাগ্রাইসা  হিসাবে পরিচিত।
রেখা ওয়াহিদ
কর্মজীবন
২০০৫ সালের জুনে রেখা ওয়াহিদ ও রবিনা খান দুজনে মিলে মনসুন প্রেস প্রতিষ্ঠা করেন।  মনসুন প্রেসের মাধ্যমে তিনি যুক্তরাজ্যের আর্ট কাউন্সিল ও পেঙ্গুইন গ্রুপের সাথে ব্রিটিশ নৃতাত্ত্বিক ও মুসলিম সাহিত্য সংগ্রহ করেন।  তার আগে তিনি বাংলা মিরর-এর কলামিস্ট হিসেবে কর্মরত ছিলেন। এছাড়া তিনি বাঙালি কমিউনিটি সংঘের কোষাধ্যক্ষ পদে দায়িত্বরত ছিলেন। বর্তমানে তিনি এমবিএ লিটারেরি এজেন্সির সাথে জড়িত আছেন।
দক্ষিণ কাট্টলী ওয়ার্ড
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ১১নং দক্ষিণ কাট্টলী ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
হাসান সালামা
ফিলিস্তিন
হাসান সালামা উসমানীয় শাসনামলে ফিলিস্তিনের কুলা গ্রামে জন্মগ্রহণ করেন। ব্রিটিশ এবং ইহুদি অশুভ গোষ্ঠীর বিরুদ্ধে লড়াই করা সশস্ত্র আরব নেতাদের মধ্যে তিনি অন্যতম। ১৯৩৩ সালের ফিলিস্তিন দাঙ্গার সময় তিনি জাফা বিক্ষোভে অংশ নিয়েছিলেন। ১৯৩৬-৩৯ সালে সংঘটিত আরব বিদ্রোহে তিনি অন্যতম নেতা ছিলেন।
১৯৪৭–১৯৪৮ ফিলিস্তিন যুদ্ধ
সালামা ফিলিস্তিন আরব পার্টির সদস্য ছিলেন।
অ্যাডাম পিটি
প্রারম্ভিক জীবন
ডেনমার্কের হার্নিংয়ে অনুষ্ঠিত ইউরোপীয় শর্ট কোর্স চ্যাম্পিয়নশীপের মাধ্যমে বড়দের বিভাগে অংশগ্রহণ ঘটে তার। সেখানে তিনটি বিষয়ে নিজস্ব সেরা ক্রীড়াশৈলী প্রদর্শন করেন।
মৈতৈ লিপি
মৈতৈ লিপিতে পনেরটি ব্যঞ্জনবর্ণ এবং তার সাথে তিনটি স্বরবর্ণ মৈতৈ ভাষার সমস্ত শব্দ লেখার জন্য ব্যবহার করা হয়। অন্য নয়টি ব্যঞ্জনবর্ণ ভারতীয় লিপিসমূহ থেকে ব্যবহারের জন্য ধার করা হয়েছে। লিপিটিতে সাতটি স্বরবর্ণের চিহ্ন এবং একটা ব্যঞ্জনবর্ণের চিহ্নও (/ŋ/) ব্যবহৃত হয়।
গ্রাফিক্স ট্যাবলেট
কিছু ট্যাবলেট মাউসের পরিবর্তে প্রাথমিক পয়েন্টিং বা নির্দেশক এবং নেভিগেশন যন্ত্র হিসেবে ডেস্কটপ কম্পিউটারে ব্যবহৃত হয়।
ব্রহ্মচর্য
বুৎপত্তি
ব্রহ্মচর্য শব্দটির দুইটি অংশ। যথা:
সুতরাং, ব্রহ্মচর্যের মোটামুটি অর্থ হল "নিজের আত্মের বা নিজের আত্মার প্রতি সত্য থাকা" বা "ব্রহ্মের পথে"। ব্রহ্মচর্য শব্দটি ধর্মীয় বিধিসম্মত জীবনপদ্ধতি নির্দেশ করে।
প্রাচীন ও মধ্যযুগের ভারতীয় গ্রন্থে, ব্রহ্মচর্য শব্দটি আরও জটিল অর্থ সহ ধারণা যা পবিত্র জ্ঞান এবং আধ্যাত্মিক মুক্তির জন্য সহায়ক সামগ্রিক জীবনধারা নির্দেশ করে। এতে সাধারণত পরিচ্ছন্নতা, অহিংস, সরল জীবনযাপন, অধ্যয়ন, ধ্যান, এবং কিছু খাবারের উপর (শুধুমাত্র সাত্ত্বিক খাবার খাওয়া), নেশাজাতীয় দ্রব্য এবং যৌন আচরণের উপর (যৌন ও হস্তমৈথুন উভয়ই, কিছু চিন্তাধারায়) স্বেচ্ছায় সংযম।
সদ্গুণ হিসেবে
পতঞ্জলি শ্লোক ২.৩৮ বলেছে যে ব্রহ্মচর্যের গুণ বীর্য লাভের দিকে পরিচালিত করে। এই সংস্কৃত শব্দ, বীর্য, বিভিন্নভাবে পুরুষত্ব হিসেবে এবং ব্যাস দ্বারা, শক্তি ও ক্ষমতা হিসাবে অনুবাদ করা হয়েছে। ব্যাস ব্যাখ্যা করেন যে এই গুণটি অন্যান্য ভাল গুণাবলীকে উৎসাহিত করে। হিন্দুধর্মের অন্যান্য প্রাচীন ও মধ্যযুগের গ্রন্থে এই গুণের ফল ভিন্নভাবে বর্ণনা করা হয়েছে। উদাহরণ স্বরূপ, পদ চন্দ্রিকা, রাজা মার্ত্তন্ড, সূত্রার্থ বোধিনী, মণি প্রভা এবং যোগ সুধাকর প্রতিটি দশা যা ব্রহ্মচর্যকে শক্তির স্বেচ্ছা সংযম হিসাবে বোঝা উচিত। ৮.৫ অধ্যায়ের শ্লোকগুলিতে ছান্দোগ্য উপনিষদ ব্রহ্মচর্যকে ধর্মানুষ্ঠান ও ত্যাগ হিসাবে প্রশংসা করে যা একবার নিখুঁত হয়ে গেলে, আত্মের উপলব্ধির দিকে নিয়ে যায় এবং তারপরে অন্যদের এবং সমস্ত কিছুতে আত্মকে অনুভব করার অভ্যাস হয়ে যায়। তত্ত্ব বৈশরদী এবং যোগ সর্বসংগ্রহ দাবি করে যে ব্রহ্মচর্য জ্ঞানশক্তি ও কর্মশক্তি বৃদ্ধির দিকে পরিচালিত করে।
মহাকাব্য মহাভারত ব্রহ্মচর্যের উদ্দেশ্যকে ব্রহ্মের জ্ঞান হিসাবে বর্ণনা করে (পঞ্চম বই, উদ্যোগপর্ব)। ব্রহ্মচর্য একজনকে পরম আত্মার সাথে মিলনের দিকে নিয়ে যায় (অধ্যায় ৪৩)। আকাঙ্ক্ষাকে বশীভূত করে, আত্মসংযমের অনুশীলন ছাত্রকে শিখতে, গুরু এর প্রতি মনস, বাচা, কার্মণে মনোযোগ দিতে এবং বেদ ও উপনিষদে মূর্ত সত্য আবিষ্কার করতে সক্ষম করে। মহাকাব্য অনুসারে, অধ্যয়ন এবং শেখার অনুশীলনের জন্য "সময়ের সাহায্য" এর পাশাপাশি ব্যক্তিগত প্রচেষ্টা, ক্ষমতা, আলোচনা ও অনুশীলনের প্রয়োজন হয়, যার সবই ব্রহ্মচর্যের গুণ দ্বারা সাহায্য করা হয়। একজন ব্রহ্মচারীর উপকারী কাজ করা উচিত, এবং সে যে উপার্জন করে তা গুরুকে দক্ষিণা ("দক্ষিণা" "ধন্যবাদের উপহার") হিসাবে দেওয়া উচিত। মহাকাব্য ঘোষণা করে যে ব্রহ্মচর্য হল বারোটি গুণের একটি, যোগে অঙ্গের অপরিহার্য অংশ এবং অধ্যবসায় ও জ্ঞানের সাধনাকে নিখুঁত করার পথ।
গুড় নদী
গুড় নদী বা আত্রাই নদী (নওগাঁ-নাটোর) হচ্ছে বাংলাদেশের উত্তর-পশ্চিমাঞ্চলের নওগাঁ ও নাটোর জেলার একটি নদী। নদীটির দৈর্ঘ্য ৩৫ কিলোমিটার, গড় প্রস্থ ৯২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আত্রাই বা গুড় নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৪। সেই হিসেবে আত্রাই নদীর উত্তর শাখাই গুড় নদী নামে পরিচিত।
ট্র্যাশ ট্যাগ
উদাহরণ এবং উদ্যোগ
স্টিভেন রেইনহোল্ড ২০১৫ সালে একটি ট্র্যাশট্যাগ চ্যালেঞ্জ শুরু করেন রাস্তার ভ্রমণ দুর্ঘটনাক্রমে ময়লা ফেলার পরে। তিনি ১০০ টুকরো আবর্জনা সংগ্রহ করার প্রতিশ্রুতি দিয়েছিলেন। "আমরা এই রাস্তায় ভ্রমণ এই সমস্ত বিভিন্ন জাতীয় উদ্যানে গিয়েছিলাম এবং আমরা মূলত আবর্জনা পরিষ্কার  সাথে সাথে জিওট্যাগ করেছিলাম," রেইনহোল্ড বলেছিলেন। "কিছু সময়ে, আমরা বলেছিলাম 'কেন হ্যাশট্যাগ এটি #ট্র্যাশট্যাগ নয়?'" রেইনহোল্ড ইউএসও গিয়ার এর সাথে অংশীদারিত্ব করেছে এবং বাইরের সম্প্রদায়ের মধ্যে চ্যালেঞ্জ ছড়িয়ে দেওয়ার জন্য একটি ক্লিনআপ অ্যাম্বাসেডর প্রোগ্রাম তৈরি করেছে।
বায়রন রোমান, ফিনিক্স, অ্যারিজোনার বাসিন্দা, ৫ মার্চ ২০১৯ সালে আলজেরিয়ার একটি আবর্জনা ছড়িয়ে পড়া রাস্তার পাশের একটি ছবি এবং ড্রিসি তানি ইউনেসের একটি "আফটার" শটের সাথে নয়টি বিশাল ব্যাগ আবর্জনার সাথে পোজ দিয়ে একটি ছবি পোস্ট করেছেন, যা সবকটিতে স্টাফ করা হয়। সদ্য পরিষ্কার করা ময়লা ফালা মাঝখানে কানা। পোস্টটি ভাইরাল হয় এবং ৩০০,০০০ এরও বেশি বার শেয়ার করা হয়, পঞ্চাশ লক্ষও বেশি নতুন পোস্ট এবং অনুসরণকারীরা রোমানকে ছাড়িয়ে যেতে বা #ট্র্যাশট্যাগ প্রচেষ্টার প্রভাবে যোগ করতে চাচ্ছে। ট্র্যাশট্যাগের আনুমানিক পাঁচ লক্ষ মাসিক অংশগ্রহণকারী রয়েছে।
শহর, পাহাড়, নদী এবং সৈকতে বিশ্বব্যাপী আবর্জনা পরিষ্কার করা হয়। তারা মাউন্ট এভারেস্ট থেকে সমুদ্রের তলদেশে সাঁতার ভ্রমণ পর্যন্ত বিস্তৃত হয়েছে। মার্কিন যুক্তরাষ্ট্র, আলজেরিয়া, মালয়েশিয়া, মেক্সিকো, ভারত, নেপাল, নরওয়ে, স্কটল্যান্ড, তাইওয়ান, এবং চীন সহ বিশ্বব্যাপী ক্লিনআপ চ্যালেঞ্জ অনুষ্ঠিত হয়েছে এবং স্প্যানিশ ভাষায় "#basurachallenge" এর মতো অন্যান্য ভাষায় একইভাবে করা হয়।   ইনসাইডার- এর তালিয়া ল্যাক্রিটজ যেমন লিখেছেন, "এটি কেবল 'বিরক্ত কিশোর'দের চেয়ে বেশি কিছু যারা তাদের ভূমিকা পালন করেছে৷ সারা বিশ্বের মানুষ তাদের এলাকার বহিরঙ্গন স্থান থেকে আবর্জনা সংগ্রহ করছে।"
তাজ ওয়েস্ট এন্ড বেঙ্গালুরু
তাজ ওয়েস্ট এন্ড হলো ভারতের বেঙ্গালুরু মহানগরীতে অবস্থিত মনোমুগ্ধকর একটি হোটেল৷ এটি বেঙ্গালুরুর এক ঐতিহ্যবাহী হোটেল। তাজ ওয়েস্ট এন্ড, তাজ হোটেল গোষ্ঠীর অংশী এবং এটি ব্যবসায় হোটেল বিভাগের অধীনে শ্রেণিবদ্ধ। ১৩৩ বছর পুরনো এই হোটেলটিকে বেঙ্গালুরুর প্রাচীনতম হোটেল বলে মনে করা হয়।
মেজিয়া তাপবিদ্যুৎ কেন্দ্র
মেজিয়া তাপবিদ্যুৎ কেন্দ্র হল ভারতের পশ্চিমবঙ্গ রাজ্যের একটি তাপবিদ্যুৎ কেন্দ্র। এটি বাঁকুড়া জেলার দুর্লভপুর শহর থেকে ৩৫ কিলোমিটার দূরে অবস্থিত। এটি দামোদর ভ্যালি কর্পোরেশনের একটি কয়লাচালিত তাপবিদ্যুৎ কেন্দ্র। ১৯৯৬ সালে চালু হওয়া এই তাপবিদ্যুৎ কেন্দ্রটি জেনারেটিং সক্ষমতার হিসেবে পশ্চিমবঙ্গের এবং দামোদর ভ্যালি কর্পোরেশনের বৃহত্তম তাপবিদ্যুৎ কেন্দ্র।
সালাহউদ্দিন আহমেদ (রাজনীতিবিদ)
প্রাথমিক জীবন
সালাহ উদ্দীন আহমেদ ৩০ জুন ১৯৬২ সালে কক্সবাজার জেলার তৎকালীন বৃহত্তর চকরিয়া উপজেলার পেকুয়া ইউনিয়নের ঐতিহ্যবাহী সিকদার পাড়া গ্রামে সম্ভ্রান্ত মৌলভী পরিবারে জন্মগ্রহণ করেছিলেন একটি শিশু। যে শিশুটির পিতা মৌলভী ছাঈদুল হক ও মাতা বেগম আয়েশা হক আদর করে নাম রেখেছিলেন সালাহ উদ্দিন আহমদ। এই শিশু সালাহ উদ্দিন আহমদের পিতামহ ছিলেন মৌলভী আবদুল আলী ও মাতামহ ছিলেন হাকিমন। তিনি প্রাথমিক পর্যায়ের পড়ালেখা শেষ করে কিশোর সালাহ উদ্দিন আহমদ পেকুয়ার শিলখালী উচ্চ বিদ্যালয় হতে রেকর্ড সংখ্যক নম্বর পেয়ে ১৯৭৭ সালে এসএসসি পরীক্ষায় উত্তীর্ণ হন। চট্টগ্রাম সরকারি কলেজ থেকে ১৯৭৯ সালে কৃতিত্বের সাথে তিনি এইচএসসি পরীক্ষায় উত্তীর্ণ হন। ঢাকা বিশ্ববিদ্যালয়ে আইন বিভাগে ভর্তি হন ১৯৮০ সালে। ঢাকা বিশ্ববিদ্যালয় থেকে ১৯৮৪ সালে এলএলবি (সম্মান) ও ১৯৮৬ সালে এলএলএম পরীক্ষায় উত্তীর্ণ হয় কৃতিত্বের সাথে। একই সাথে বাংলাদেশ বার কাউন্সিলে পরীক্ষা দিয়ে এডভোকেটশীপ সনদ লাভ করেন।
নেপাল টেলিকম
নেপাল দূরসঞ্চার কোম্পানি লিমিটেড (नेपाल दूरसञ्चार कम्पनी लिमिटेड), যা নেপাল টেলিকম (नेपाल टेलिकम) হিসাবে ব্যাপক পরিচিত ও জনপ্রিয়। এটি নেপালে রাষ্ট্রীয় মালিকানাধীন টেলিযোগযোগ পরিষেবা প্রদানকারী সংস্থা যেখানে সরকারের ৯১.৪৯% অর্থনৈতিক অংশ রয়েছে। ২০০৩ সালে বেসরকারী টেলি-অপারেটর ইউনাইটেড টেলিকম লিমিটেড (ইউটিএল) পরিষেবা প্রদান শুরু করার আগ পর্যন্ত এই সংস্থাটি নেপালে একচেটিয়া ব্যবসা করত। নেপাল টেলিকমের সদর দফতর কাঠমান্ডুর ভদ্রকালী প্লাজায় অবস্থিত। পুরো দেশ জুড়ে মোট ১৮৪টি শাখা, এক্সচেঞ্জ কাউন্টার এবং অন্যান্য পরিষেবামূলক অফিস ছড়িয়ে ছিটিয়ে রয়েছে।
আন-নাসি
সৌরচান্দ্রিক বর্ষপঞ্জির উপর অনির্ভরশীল স্থগিতকরণ হিসেবে
কিছু গবেষক মনে করেন যে মধ্য আরবে ব্যবহৃত প্রাক-ইসলামি বর্ষপঞ্জি ছিল আধুনিক ইসলামি বর্ষপঞ্জির মতই একটি খাঁটি চন্দ্র নির্ভর বর্ষপঞ্জি। এই দৃষ্টিভঙ্গি অনুসারে, নাসি ' মক্কার আরবদের পৌত্তলিক অনুশীলনের সাথে সম্পর্কিত, যেখানে তারা একটি বর্ষপঞ্জির হেরফের না করে একটি নির্দিষ্ট বছরের মধ্যে নিষিদ্ধ মাসগুলির বন্টন পরিবর্তন করত। এই ব্যাখ্যাটি আরব ঐতিহাসিক এবং অভিধানবিদদের দ্বারা সমর্থিত, যেমন ইবনে হিশাম, ইবনে মঞ্জুর এবং তাফসিরের সংকলন। এইভাবে ইসলামের বিশ্বকোষের উপসংহারে বলা হয়েছে, "[নাসি'র] এই আরবি পদ্ধতিটি শুধুমাত্র মক্কার আশেপাশে হজ্জ এবং এর সাথে সম্পর্কিত মেলাগুলিকে বছরের একটি উপযুক্ত মৌসুমে স্থানান্তরিত করার উদ্দেশ্যে করা হতে পারে। এটি সাধারণভাবে পালন করার জন্য একটি নির্দিষ্ট বর্ষপঞ্জি প্রতিষ্ঠার উদ্দেশ্য ছিল না।"
সৌরচান্দ্রিক অধিমাস হিসেবে
অন্যান্যরা একমত যে প্রাক-ইসলামি বর্ষপঞ্জিটি মূলত একটি চন্দ্র বর্ষপঞ্জি ছিল, তবে বলা হয় যে হিজরতের প্রায় ২০০ বছর পূর্বে এটি একটি সৌর- চান্দ্রিক বর্ষপঞ্জিতে রূপান্তরিত হয়েছিল যাতে সময়ে সময়ে একটি অধি মাস যুক্ত করা যায় যার ফলে বছরের ঋতুর মধ্যে তীর্থযাত্রা পড়ে, যখন ব্যবসা সবচেয়ে ভাল চলত। এই ব্যাখ্যাটি প্রথম প্রস্তাব করেছিলেন মধ্যযুগীয় মুসলিম জ্যোতিষী এবং জ্যোতির্বিদ আবু মাশর আল-বালখি এবং পরবর্তীতে আল-বিরুনি, আল-মাসুদী ও কিছু পশ্চিমা পণ্ডিত, কুরআন পণ্ডিত ও অনুবাদক আব্দুল্লাহ ইউসুফ আলীও এই মত পোষণ করেছেন।
আল নূর মসজিদ (শারজাহ)
২০১৪ সালে মসজিদটি রমজান অনুদান প্রকল্পের জন্য "বিশ্বের বৃহত্তম কাঠের দাতব্য বাক্স" এর জন্য গিনেস বিশ্ব রেকর্ড অর্জন করে।
জোরবাগ মেট্রো স্টেশন
এটি অরবিন্দো মার্গের উত্তরতম স্টেশন, এবং লোধি রোড ক্রসিংয়ের কাছাকাছি অবস্থিত। একটি মুঘল রাজপরিবারের সমাধি, সফদরজঙের সমাধি ও সফদরজং বিমানবন্দর এই মেট্রো স্টেশনের কাছাকাছি অবস্থিত।
প্যারাডক্সিক্যাল সাজিদ
চরিত্র পরিচয় ও সারসংক্ষেপ
সে তার তথ্য ও যুক্তির মাধ্যমে ইসলাম ধর্ম ও ইসলাম ধর্মে বর্ণিত স্রস্টা (ঈশ্বর) নিয়ে সংশয়ে থাকা ব্যক্তিদের সংশয় দূর করার প্রয়াস চালায়। সাজিদ কখনো নিজের শিক্ষক মফিজুর রহমানকে বর্ণনা করে যে, কেন ‘তাকদির’ তথা ‘ভাগ্য’ ইস্যুতে ইসলাম ধর্মের বিবরণ অনুযায়ী স্রস্টা বিতর্কিত নন। সাজিদ নিজস্ব যুক্তির নিক্তিতে উপস্থাপন করে যে, কেন স্রষ্টা তথা ঈশ্বর মানুষের ভালো কাজের বেলায় প্রশংসা পেলেও মন্দ কাজের বেলায় দায়বদ্ধ নন। সাজিদের বড় ভাই তুল্য বিপ্লব দা'র কাছে সে প্রমাণ করে, কীভাবে বিজ্ঞানের আধুনিক পরিভাষা ‘কোয়ান্টাম’ মেকানিক্স কোনভাবেই স্রষ্টাকে খারিজ করে দিতে পারেনা। সে আরো প্রমাণ দেখায় যে কেন স্রষ্টা দয়ালু হবার পরেও জাহান্নামের মতো ভয়ানক জিনিস তৈরি করেছেন। নীলু দা নামের আরেক চরিত্র, যিনিও বিপ্লব দা’র মতো সাজিদের কাছে বড় ভাইয়ের মতো সমাদৃত, তার কাছে প্রমাণ উপস্থাপন করে যে, যে কোনভাবেই কোরআনের কোন আয়াত ‘সন্ত্রাসবাদী’ নয়। এভাবে বিভিন্ন জায়গায়, বিভিন্ন ঘটনার পরিপ্রেক্ষিতে সাজিদকে ইসলাম ধর্মের উত্তমতা, সঠিকতা ও প্রামাণ্যতা সপক্ষে সমসাময়িক একাডেমিক পদ্ধতিতে প্রতিনিধিত্ব করার জন্য একজন অভিজ্ঞ বক্তা, যুক্তিবাদী এবং বাস্তববাদী হিসেবে দেখানো হয়েছে।
মুক্ত মূলক
রসায়নে একটি মুক্ত মূলক (রেডিক্যাল বা ফ্রি রেডিক্যাল) হলো এক বা একাধিক অবন্ধনযুক্ত (বেজোড়) ইলেকট্রনবিশিষ্ট অণু, পরমাণু বা আয়ন যা স্বাধীনভাবে বিরাজ করে।
হুসনা বানু খানম
প্রাথমিক জীবন
হুসনা বানু খানম তৎকালীন ব্রিটিশ ভারতের (বর্তমান বাংলাদেশ) পাবনা জেলার এক মুসলিম পরিবারে জন্মগ্রহণ করেন। তার পিতা আবু ইউসুফ মোহাম্মদ সিদ্দিক হোসেন খান লোহানী ছিলেন সাংবাদিক ও সাহিত্যিক। মাতা ফাতেমা লোহানী ছিলেন একজন শিক্ষিকা। দুই ভাই ফজলে লোহানী ও ফতেহ লোহানী ছিলেন সাংস্কৃতিক ব্যক্তিত্ব। ছেলেবেলা থেকে তিনি সঙ্গীতে আগ্রহী ছিলেন ও নিয়মিত সঙ্গীত চর্চা করতেন। কবি গোলাম মোস্তফা তাকে একটি হারমোনিয়াম উপহার দিয়েছিলেন। কবি কাজী নজরুল ইসলাম যখন বাকরুদ্ধ ছিলেন তিনি তার বাসায় গিয়ে তাকে গান শুনিয়ে আসতেন।
ডেভিড বিসলে
ব্যক্তিগত জীবন
বিসলে মেরি উড বিসলেকে বিয়ে করেছেন। বিসলে বর্তমানে ডাব্লুএফপির বিশ্ব সদর দফতর ইতালির রোমে বসবাস করছেন। ২০২০ সালের ২০ মার্চ, তিনি কোভিড-১৯-এ আক্রান্ত হন।
নেপাল অলিম্পিক জাদুঘর
লক্ষ্য
এই জাদুঘরটি প্রতিষ্ঠার একমাত্র লক্ষ্য ও উদ্দেশ্য হল ঐতিহাসিক তাৎপর্যপূর্ণ নেপালি ক্রীড়া সম্পর্কিত বিভিন্ন সামগ্রী ও বিষয় সংরক্ষণ এবং তা এক জায়গায় একত্রীত করে জনসাধারণের জন্য উন্মুক্তভাবে প্রদর্শন করা।